 Guddoomiyaha golaha dhexe ee Xisbiga Kulmiye Md Jaamac Ismaaciil Cige Shabeel ayaa ugu horreyn ka warramay dareenka xisbiga Kulmiye ee ku aadan Natiijada rasmiga ah ee doorashadii madaxtooyada Somaliland ee ay ku dhawaaqday Maxkamadda sare ee Dastuuriga ah, waxaanu yidhi Waxaanu u aragnaa ku dhawaaqida Maxkamadda sare inay tahay dhameystirka sharciyadii doorashada, ku dhawaaqistii guddiga doorashooyinkuna waxay aheyd ku meel gaadh, balse haatan ayey sharciyadu dhameystir tahay, markaa waxaan u arkaa Guul Somaliland ah, ILAAHAY waxaan ka rejaynayaa in doorashooyinka danbena ummadda Somaliland sidaa si la mid ah ugu guuleysato, haddii ay tahay galisteeda iyo natiijo soo saaristeeda, markaa dareenkaygu waa mid farxadeed, iyo tallaabo horumar leh. 